
Αοιθ. Φ. 0544/4/ΑΣ 834/Μ. 5035 (1) 

Έγκριση του Πρωτοκόλλου της 2ης Συνόδου της Μικτής Ελ- 
ληνο-Ουκρανικής Διακυβερνητικής Ομάδας Εργασίας 
οικονομικής, βιομηχανικής και επιστημονικό-τεχνικής 
συνεργασίας (Κίεβο, 6.7.1999). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ - 
ΑΝΑΠΤΥΞΗΣ- ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗ¬ 
ΜΟΣΙΩΝ ΕΡΓΩΝ - ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥ¬ 
ΜΑΤΩΝ - ΓΕΩΡΓΙΑΣ - ΠΟΛΙΤΙΣΜΟΥ - 
ΕΜΠΟΡΙΚΗΣ ΝΑΥΤΙΛΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπ’ όψη τις διατάξεις: 

1. Της Συμφωνίας οικονομικής, βιομηχανικής, επιστημονι¬ 
κής και τεχνικής συνεργασίας μεταξύ των Κυβερνήσεωντης 
Ελληνικής Δημοκρατίας και της Δημοκρατίας της Ουκρα¬ 
νίας που υπογράφηκε στην Αθήνα στις 15 Ιανουάριου 1992 
καιη οποία κυρώθηκε με τον υπ’ αριθμ. 2142/1993 Νόμο που 
δημοσιεύθηκε στο υπ’ αριθμ. 86 Φύλλο της Εφημερίδας της 
Κυβερνήσεως τεύχος Α' της 28.5.1993. 

2. Το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
της 2ης Συνόδου της Μικτής Ελληνο-Ουκρανικής Διακυβερ¬ 
νητικής Ομάδας Εργασίας οικονομικής, βιομηχανικής και 
επιστημονικό-τεχνικής συνεργασίας που υπογράφηκε στο 


ΠΡΩΤΟΚΟΛΛΟ 

2ης Συνόδου της Μικτής Ελληνο - Ουκρανικής Διακυβερνη¬ 
τικής Ομάδας Εργασίας οικονομικής, βιομηχανικής και 
επιστημονικοτεχνικής συνεργασίας. 

Στις 5-6 Ιουλίου 1999 στο Κίεβο, πραγματοποιήθηκε η 2η 
Σύνοδος της Ελληνο Ουκρανικής Διακυβερνητικής Μικτής 
Ομάδας Εργασίας οικονομικής, βιομηχανικής και επιστημο- 
νικοτεχνικής συνεργασίας αποκαλούμενη εφ’ εξής «Ομά¬ 
δα». 

Επικεφαλής της ελληνικής αντιπροσωπείας ήταν ο Στέφα¬ 
νος ΑΥΓΟΥΛΕΑΣ, Γενικός Γραμματέας Διεθνών Οικονομι¬ 
κών Σχέσεων του Υπουργείου Εθνικής Οικονομίας της Ελ¬ 
λάδος και της Ουκρανικής ο Αναπληρωτής Υπουργός Μετα¬ 
φορών της Ουκρανίας ίβοηίά Κ08ΤΙΙ0ΗΕΝΚ0. 

Η σύνθεση των δύο αντιπροσωπειών παρατίθεται στα πα¬ 
ραρτήματα I και II του παρόντος Πρωτοκόλλου. 

Κατά τη διάρκεια της παραμονής της ελληνικής αντιπρο¬ 
σωπείας ο επικεφαλής της Στέφανος Αυγουλέας έγινε δε¬ 
κτός απο τους: 

• Αναπληρωτή Πρωθυπουργό της Ουκρανίας ΤγςγρΙκο 
δβιτψγ. 

• Αναπληρωτή Υπουργό Μεταφορών της Ουκρανίας 
Εβοπίά ΚοεΙυοόθπΕο. 

• Υφυπουργό Εξωτερικών Οικονομικών Σχέσεων και 
Εμπορίου δοΙηΨον ΟΙβχαηάθΓ. 

• Διοικητή της Εθνικής Τράπεζας της Ουκρανίας 
ΥουεοόθπΚο νϊοΐΟΓ. 

Η Επιτροπή ενέκρινετην ακόλουθη ημερήσια διάταξη της 
2ης Συνόδου: 

1. Παρούσα κατάσταση και προοπτικές ανάπτυξης των οι- 

κονομικών και εμπορικών σχέσεων Ελλάδας - Ουκρανίας. 

2. Ανάπτυξη διμερούς Θεσμικού Συμβατικού Πλαισίου. 

3. Συνεργασία στον αγροτικό τομέα 

4. Συνεργασία στον βιομηχανικό τομέα 

5. Συνεργασία στον τομέα των μεταφορών 

6. Συνεργασία στουςτομείς επικοινωνιών και τηλεπικοινω¬ 
νιών. 

7. Συνεργασία στον τραπεζικό και χρηματοπιστωτικό το¬ 
μέα. 

8. Συνεργασία στον τομέα της ενέργειας. 

9. Συνεργασία στον τομέα του τουρισμού. 

ΙΟ.Διαπεριφερειακή συνεργασία. 

11 .Διάφορα θέματα αμοιβαίου ενδιαφέροντος. 

1. ΟΙΚΟΝΟΜΙΚΗ ΚΑΤΑΣΤΑΣΗ ΣΤΙΣ ΔΥΟ ΧΩΡΕΣ 
ΚΑΙ ΠΡΟΟΠΤΙΚΕΣ ΑΝΑΠΤΥΞΗΣ 

Οι δύο πλευρές αντάλλαξαν πληροφορίες για τις οικονο¬ 
μικές εξελίξεις στην Ελληνική Δημοκρατία και στην Ουκρα¬ 
νία. Η ελληνική πλευρά ενημέρωσε την ουκρανική, για τα θε¬ 
τικά αποτελέσματα της ελληνικής οικονομίας και τους βασι¬ 
κότερους στόχους της, που είναι η ένταξή της στην 
Οικονομική και Νομισματική Ένωση στις αρχές του έτους 
2000 . 

Η ουκρανική πλευρά ενημέρωσε την ελληνική για τις εξε¬ 
λίξεις στην ουκρανική οικονομία, ιδιαίτερα τα μέτρα που 
έχουν ληφθεί τα τελευταία χρόνια και την πρόοδο που έχει 
συντελεστεί όσον αφορά στην εξισορρόπιση των βασικών 
μακροοικονομικών δεικτών καθώς και στις διαρθρωτικές αλ¬ 
λαγές για την προσέγγιση με τις οικονομίες άλλων ευρωπαϊ¬ 
κών χωρών. 

Επίσης, αναφέρθηκε στις προοπτικές συνεργασίας της 
Ουκρανίας με την Ευρωπαϊκή Ένωση μετά τη θέση σε ισχύ 
της συμφωνίας εταιρικής σχέσης και συνεργασίας Ε.Ε.- Ου¬ 
κρανίας. 

Η ουκρανική πλευρά επανέλαβε το ενδιαφέρον της προς 
την ελληνική κυβέρνηση για την πολιτική υποστήριξη των δι¬ 
καίων αιτημάτων της στους διεθνείς οικονομικούς οργανι¬ 
σμούς. 

Οι δύο πλευρές χαιρέτισαν την αναβάθμιση των σχέσεων 
τους που επιβεβαιώθηκε με τις επίσημες επισκέψεις στο 
ανώτατο πολιτειακό επίπεδο στις πρωτεύουσες των δύο χω¬ 
ρών, στο διάστημα απο την 1η Σύνοδο της παρούσας ομά¬ 
δας εως σήμερα. 

Τα δύο μέρη επεσήμαναν ότι τα τελευταία χρόνια παρατη- 
ρείται στασιμότητα των διμερών εμπορικών συναλλαγών 
που οφείλεται στις δυσχερείς συνθήκες της παγκόσμιας οι¬ 
κονομικής συγκυρίας. 

Παρά την αρκετά δυναμική ανάπτυξη των εμπορικών σχέ¬ 
σεων των δύο χωρών η ομάδα θεωρεί ότι το δυναμικό των 
δύο κρατών δεν έχει αξιοποιηθεί πλήρως και διαπίστωσε τις 
δυνατότητες και την αναγκαιότητα για περαιτέρω αύξηση 
των συναλλαγών, τόσο στον τομέα του εμπορίου, όσο και 
στην ανάπτυξη του τομέα της παροχής υπηρεσιών. 

Η ελληνική πλευρά επισήμανε σχετική πρόοδο στα προ¬ 
βλήματα που αντιμετωπίζουν οι Έλληνες εξαγωγείς κατά 
την άσκηση της εξαγωγικήςτους δραστηριότητας στην Ου¬ 
κρανία. Ωστόσο ζήτησε την διευκόλυνση των εκτελωνισμών 
και διελεύσεων ΙΐΉπειί ευπαθών προϊόντων και όπως οι δα¬ 
σμοί των εισαγομένων αγροτικών προϊόντων είναι συμβατοί 
με τους κανόνες του Παγκόσμιου Οργανισμού Εμπορίου 
(ΠΟΕ) και τα τέλη διέλευσης να εφαρμόζονται με βάση την 
αμοιβαιότητα. 

Οι δύο πλευρές θεωρούν αναγκαία την ανάπτυξη της συ¬ 
νεργασίας των ΕΒΕ μέσω της διοργάνωσης επιχειρηματι¬ 
κών αποστολών, συμποσίων, ημερίδων και εβδομάδων προ¬ 
βολής προϊόντων στις δύο χώρες. 


Τονίσθηκε ιδιαίτερα η αναγκαιότητα συνέχισης συμμετο¬ 
χής ελληνικών και ουκρανικών επιχειρήσεων στις διοργα- 
νούμενες διεθνείς και κλαδικές εκθέσεις στις δύο χώρες και 
αναγνωρίσθηκε και απο τις δύο πλευρές η σημασίατωνπρω- 
τοβουλιών του Ελληνικού Οργανισμού Εξωτερικού Εμπορί¬ 
ου, του ΕΟΜ Μ ΕΧ και λοιπών ελληνικών φορέων για την υλο¬ 
ποίηση εκπαιδευτικών προγραμμάτων του δημόσιου και 
ιδιωτικού τομέα της Ουκρανίας. 

Η Ομάδα χαιρέτισε τη λήψη σειράς μέτρων που οδήγησαν 
στη δραστηριοποίηση και ανάπτυξη των αμοιβαίων επαφών 
σε πολλούς τομείς της οικονομίας όπως είναι η συνεργασία 
σε υψηλό επίπεδο στους τομείς βιομηχανίας, μεταφορών, 
αγροτικής οικονομίας, επικοινωνιών και τηλεπικοινωνιών, 
στον χρηματοπιστωτικό τομέα, στον τομέα του τουρισμού 
κλπ. 

Οι δύο πλευρές αναγνώρισαν ως απαραίτητη την επιτά¬ 
χυνση της υλοποίησης των αποφάσεων της 1ης Σύγκλησης 
της Ομάδας Εργασίας, οι οποίες μέχρι σήμερα δεν έχουν 
προχωρήσει, συμπεριλαμβανομένων των προβλημάτων 
στον τομέα των μεταφορών. 

Οι δύο πλευρές επίσης αναγνώρισαν την ανάγκη της πε¬ 
ραιτέρω εντατικοποίησης των προσπαθειών για την άρση 
των εμποδίων στο διμερές εμπόριο, ιδιαίτερα στον τομέα 
της πιστοποίησης, της τελωνειακής πολιτικής, των συστη¬ 
μάτων εγγυήσεων και ασφαλίσεων. 

Η ελληνική πλευρά τόνισε την συμβολή της στην ανάπτυ¬ 
ξη της Ουκρανικής οικονομίας, ιδιαίτερα με την ανάληψη 
επιχειρηματικών επενδυτικών πρωτοβουλιών με την μορφή 
είτε αμιγών ή μικτών επιχειρήσεων στους τομείς εμπορίου, 
υπηρεσιών, βιομηχανίας τροφίμων, έρευνας, οικοδομών - 
κατασκευών, ναυπηγήσεων και ναυπηγοεπισκευαστικών ερ¬ 
γασιών, πετρελαιοειδών κ.α. 

Η ελληνική πλευρά επιθυμεί μεγαλύτερη δυνατή συμμετο¬ 
χή ελληνικών επιχειρήσεων τόσο στην αναδιοργάνωση του 
ιδιωτικού και δημόσιου τομέα της ουκρανικής οικονομίας, 
όσο και στην ανάληψη μεγαλύτερου μέρουςτων εκτελουμέ- 
νων έργων, καθώς και σε άλλους τομείς όπου διαθέτει συ¬ 
γκριτικά πλεονεκτήματα και διεθνή εμπειρία. 

Η ουκρανική πλευρά αφού χαιρέτισε τις παραπάνω επεν¬ 
δυτικές πρωτοβουλίες εξέφρασε το ενδιαφέρον της για δι¬ 
εύρυνση της συνεργασίας στους τομείς: της μεταλλουρ¬ 
γίας, της χημικής βιομηχανίας, τσιμέντου, αλουμινίου, ενέρ¬ 
γειας, επίπλων, οικοδομικών υλικών, τουρισμού και 
πληροφορικής. 

2. ΑΝΑΠΤΥΞΗ ΔΙΜΕΡΟΥΣ ΘΕΣΜΙΚΟΥ ΣΥΜΒΑΤΙΚΟΥ 
ΠΛΑΙΣΙΟΥ 

Η Ομάδα χαιρέτισε την θέση σε ισχύ σειράς συμφωνιών οι¬ 
κονομικού χαρακτήρα και συγκεκριμένα: 

• Συμφωνία για την Προστασία και Αμοιβαία Προώθηση 
των Επενδύσεων. 

• Συμφωνία για Συνεργασία στοντομέα Εκπαίδευσης, Πο¬ 
λιτισμού και Επιστήμης 

• Συμφωνία για Συνεργασία στον τομέα του Τουρισμού 
κλπ. 

Οι δύο πλευρές συμφωνούν, τα εκκρεμή θέματα της Σύμ¬ 
βασης για την «Αποφυγή της Διπλής Φορολογίας Εισοδήμα¬ 
τος και Κεφαλαίου» Ελλάδας - Ουκρανίας να αποτελόσουν 
αντικείμενο ιδιαίτερων συζητήσεων μεταξύ των αρμοδίων 
Υπηρεσιών των δύο χωρών. 

Η ουκρανική πλευρά δεσμεύεται να γνωστοποιήσει στο 
Υπουργείο Οικονομικών της Ελλάδας, τα ισχύοντα στην 
εσωτερική νομοθεσία της καθώς και τις προτάσεις της στα 
θέματα φορολογίας στην πηγή των τόκων, μερισμάτων, δι¬ 
καιωμάτων (ΓογαΙΙίθε). 

Οι δυο πλευρές δεσμεύονται να ολοκληρώσουν τις διαδι- 

κασίες της προετοιμασίας για την υπογραφή της ανωτέρω 
συμφωνίας εως το τέλος Σεπτεμβρίου 1999. Για τον σκοπό 
αυτό, το πρώτο δεκαήμερο του Σεπτεμβρίου, θα οργανωθεί 
συνάντηση στην Αθήνα σε επίπεδο εμπειρογνωμόνων. 

Οι δύο πλευρές συμφωνούν να καθοριστούν μέσω των αρ¬ 
μοδίων υπηρεσιώντων δύο χωρών, το συντομότερο δυνατό, 
οι λεπτομέρειες για την υπογραφή της Συμφωνίας για την 
αμοιβαία συνδρομή στο τελωνειακό τομέα. 

Οι δύο πλευρές θεώρησαν αναγκαίο να επισπεύσουν τις 
εργασίες σχετικά με την προετοιμασία και την υπογραφή 
σειράς συμφωνιών για συνεργασία μεταξύ Υπουργείων των 
δύο χωρών. 

3. ΣΥΝΕΡΓΑΣΙΑ ΣΤΟΝ ΑΓΡΟΤΙΚΟ ΤΟΜΕΑ. 

Οι πλευρές υπογράμμισαν την ιδιαίτερη σημασία της συ¬ 
νεργασίας στον γεωργικό τομέα και με ικανοποίηση σημεί¬ 
ωσαν, ότι σε εκτέλεση των αποφάσεων του Πρωτοκόλλου 
της 1ης Σύγκλησης της Ομάδας Εργασίας, στις 15.12.1997 
υπεγράφη Συμφωνία μεταξύ Ουκρανίας - Ελλάδος με την 
οποία προβλέπεται οικονομική επιστημονική και τεχνική συ¬ 
νεργασία σε διάφορους τομείς του αγροτικού τομέα. Η 
Ομάδα θεωρεί σκόπιμη τη διεύρυνση συνεργασίας στον γε¬ 
ωργικό τομέα μεταξύ επιχειρήσεων, οργανισμών και φορέ¬ 
ων των δύο χωρών. 

Η Ουκρανία ενδιαφέρεται για: 

• να εκπονηθούν κοινά ερευνητικά προγράμματα και να 
ανταλλαγούν επιστημονικές και τεχνικές πληροφορίες στον 
τομέα της έρευνας σε συνεργασία μεταξύ της Ακαδημίας 
Αγροτικών Επιστημών της Ουκρανίας και του Εθνικού Ιδρύ¬ 
ματος Αγροτικής Έρευνας ( ΕΘΙΑΓΕ) της Ελλάδος. 

• παροχή επιστημονικής και τεχνικής πληροφόρησης και 
διεξαγωγή ερευνών πιαι^θΐιηςι, για την έξοδο των ουκρανι¬ 
κών αγροτικών προϊόντων στην παγκόσμια αγορά. 

• χρησιμοποίηση ελληνικών τεχνολογιών και εμπειρίας 
στην παραγωγή σύγχρονων ειδών κονσερβών και συσκευα- 
σίας, ειδών διατροφής παιδικών και βρεφικών τροφών. 

• παροχή τεχνικής βοήθειας στα πλαίσια της διμερούς 
αναπτυξιακής συνεργασίας με την διοργάνωση, υλοποίηση 
και χρηματοδότηση απο την Ελλάδα ενός εκπαιδευτικού σε¬ 
μιναρίου με θέμα «τα οικολογικά προβλήματα στον γεωργι¬ 
κό τομέα» που θα πραγματοποιηθεί στην Ελλάδα το προσε¬ 
χές έτος. 

• συνεχή ανταλλαγή επισκέψεων εμπειρογνωμόνων με 
σκοπό την αμοιβαία ενημέρωση και εξειδίκευσή τους σε γε¬ 
ωργικά θέματα. 

4. ΣΥΝΕΡΓΑΣΙΑ ΣΤΟΝ ΒΙΟΜΗΧΑΝΙΚΟ ΤΟΜΕΑ. 

Τα δύο μέρη επισήμαναντην σπουδαιότητατων επενδυτι¬ 
κών πρωτοβουλιών και των μικτών επιχειρήσεων που έχουν 
ήδη πραγματοποιηθεί και στις δύο χώρες στους τομείς των: 

• ναυπηγείων (κατασκευή και επισκευή πλοίων) 

• βιομηχανίας τροφίμων (γαλακτομικών προϊόντων, αλλα¬ 
ντοβιομηχανίας βρωσίμων ελαίων) και αντίστοιχου εξοπλι¬ 
σμού 

• ξυλείας, επίπλων 

• υποδηματοποιίας - βυρσοδεψίας 

• ηλεκτρονικών 

• ιατρικού εξοπλισμού 

• χημικών προϊόντων 

• μεταλλουργίας 

και εκδήλωσαν το ενδιαφέρον τους για περαιτέρω προ¬ 
σπάθεια ανάπτυξης και ενεργοποίησης αυτής της συνεργα¬ 
σίας. 

Επίσης οι δύο πλευρές εξέφρασαντο ενδιαφέρον τους να 
επεκταθεί η βιομηχανική συνεργασία και σε άλλους τομείς 
όπως: ηλεκτρολογικό και ηλεκτροτεχνικό υλικό, ναυπηγοε- 


πισκευαστικό τομέα (κατασκευές και επισκευές πλοίων), βα¬ 
ρύ μηχανολογικό εξοπλισμό (γερανοί λιμένων, σιδερές κα¬ 
τασκευές κ.λ.π.), σιδηροδρομικό υλικό, τηλεπικοινωνίες και 
πληροφορική, ιατρικά μηχανήματα, οικοδομικά υλικά, μάρ¬ 
μαρα και γρανίτες, αλουμίνιο, σωλήνες για αγωγούς αερίου 
και πετρελαίου, αρδευτικά συστήματα, πλαστικά, λιπάσμα¬ 
τα, απορρυπαντικά, κλωστοϋφαντουργικά προϊόντα ( έτοι¬ 
μα ενδύματα, υφάσματα κ.λ.π.). 

Ειδικότερα η ελληνική πλευρά εξέφρασε το έντονο ενδια¬ 
φέρον της για συνεργασία και επενδύσεις στον τομέα των 
τροφίμων και ποτών και επιθυμεί την υλοποίηση αυτής της 
συνεργασίας στο μέλλον. 

Τα δύο μέρη υποστηρίζουν την παροχή τεχνικής βοήθει¬ 
ας και την διοργάνωση εκπαιδευτικών σεμιναρίων για Ου¬ 
κρανούς παραγωγούς δερμάτινων ειδών, τα οποία θα υλο¬ 
ποιηθούν απο το Ελληνικό Κέντρο Δέρματος (ΕΛ.ΚΕ.ΔΕ.) 
στο μέλλον. 

Συνεργασία μεταξύ Μικρομεσαίων Επιχειρήσεων 

Οι δύο πλευρές εκφράζουν την επιθυμία τους να καταβλη¬ 
θεί κάθε προσπάθεια για τη δημιουργία ευνοϊκών συνθηκών 
γαι την ανάπτυξη επιχειρηματικής συνεργασίας μεταξύ των 
μικρομεσαίων επιχειρήσεων και τη δημιουργία μικτών εται¬ 
ριών σε διαφόρους τομείς όπως: 

- καταναλωτικών ειδών (τρόφιμα και ποτά, δερμάτινα είδη, 
υποδήματα, γούνες, έτοιμα ενδύματα,έπιπλα κ.λ.π.) 

- φαρμακευτικών προϊόντων 

- ηλεκτρονικών προϊόντων 

- υπηρεσιών. 

Ειδικότερα, η ελληνική πλευρά, εκδήλωσε το ενδιαφέρον 
της για την ανάπτυξη μόνιμης συνεργασίας με αρμόδιους 
φορείς και υπηρεσίες στην Ουκρανία για την συνεχή αλλη- 
λοενημέρωση και προώθηση συγκεκριμένων μορφών συ¬ 
νεργασίας των μικρομεσαίων επιχειρήσεων των δύο χωρών. 

Τα δύο μέρη υποστηρίζουν την διοργάνωση εκπαιδευτι¬ 
κών σεμιναρίων για στελέχη μικρομεσαίων επιχειρήσεων τα 
οποία θα υλοποιηθούν απο τον Ελληνικό Οργανισμό Μικρο- 
μεσαίων Μεταποιητικών Επιχειρήσεων και Χειροτεχνίας 
(ΕΟΜΜΕΧ) σταπλαίσιατου ήδη υπογραφέντος Πρωτοκόλ¬ 
λου Συνεργασίας μεταξύ του Ουκρανικού Υπουργείου Βιο¬ 
μηχανικής Πολιτικής και του ΕΟΜΜΕΧ. 

Τέλος η ουκρανική πλευρά παρέδωσε στην ελληνική, κα¬ 
τάλογο κερδοφόρων ουκρανικών μικρομεσαίων επιχειρήσε¬ 
ων, που αναζητούν ξένους επενδυτές και εξέφρασε το εν¬ 
διαφέρον της να προωθηθεί περαιτέρω η διμερής συνεργα¬ 
σία με τις επιχειρήσεις αυτές. 

5. ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΜΕΤΑΦΟΡΩΝ. 

Α. Οδικές μεταφορές 

Οι δύο πλευρές αντάλλαξαν προτάσεις και απόψεις για 
την βελτίωση των σχέσεώντους στοντομέατων διεθνών οδι¬ 
κών μεταφορών εμπορευμάτων και επιβατών και συμφώνη¬ 
σαν : 

- να συνεχιστεί η συνεργασία τους στο πλαίσιο της Δια¬ 
κρατικής Συμφωνίας οδικών μεταφορώνπου υπεγράφη στις 
11-11-1996 και 

- να ολοκληρωθεί το ταχύτερο η διαδικασία που αναφέρε- 
ται στην παράγραφο 1 του άρθρου 20 της προαναφερόμε- 
νης Συμφωνίας. 

Η Ελληνική πλευρά ζήτησε απο την Ουκρανική να επιτα¬ 
χύνει την διαδικασία έκδοσης των αδειών για τις τακτικές λε- 
ωφορειακές γραμμές και να ικανοποιούνται πλήρως, χωρίς 
ποσοτικούς περιορισμούς ή τεχνικά εμπόδια, οι διμερείς και 
τράνζιτ εμπορευματικές μεταφορές. 

Επίσης, μέσα στο πλαίσιο της περαιτέρω ανάπτυξης και 
διευκόλυνσης των διμερών οδικών εμπορευματικών μετα- 
φορώντων δύο χωρών, η ελληνική πλευρά ζήτησε να ενημε- 

ρωθείγιατις διαδικασίες που ακολουθούνται στα Ουκρανι¬ 
κά τελωνεία εισόδου, εκφόρτωσης και εξόδου τα τελευταία 
τρία χρόνια και να λάβει αντίγραφα των σχετικών ουκρανι¬ 
κών διατάξεων, για ενημέρωση των ελλήνων μεταφορέων. 

Β. Σιδηροδρομικές μεταφορές 

Οι δύο πλευρές συμφώνησαν για την προώθηση των θε¬ 
μάτων που αφορούν το σιδηροδρομικό σκέλος του «Δια¬ 
δρόμου IX» και την ανάπτυξη των εμπορευματικών μεταφο¬ 
ρών κατά μήκος του διαδρόμου αυτού. 

Η ελληνική πλευρά ζήτησε απο την ουκρανική την εφαρ¬ 
μογή των αποφάσεων του ΟΗΕ σε ότι αφορά την διέλευση 
των συνόρων, προκειμένου να διευκολυνθούν οι μεταφορές 
μεταξύ Ελλάδας και Ουκρανίας. 

Η ουκρανική πλευρά θεωρεί σκόπιμη την εφαρμογή από 
κοινού των έργων που αφορούν τη συνέχιση της συνεργα¬ 
σίας στον τομέα των σιδηροδρομικών μεταφορών στο πλαί¬ 
σιο της πολύπλευρης ένωσης «Ταπο ΕαεΙ - \Α/65ΐ» η οποία 
ρυθμίζει την δασμολογική πολιτική (Ταπο ΡοΙίογ ) και τους 
όρους μεταφοράς επιβατών στις σιδηροδρομικές γραμμές 
της Ευρώπης. 

Γ. Θαλάσσιες μεταφορές 

Οι δύο πλευρές τόνισαν την σημασία της συνεργασίας 
στις θαλάσσιες μεταφορές και συμφώνησαν να καταβάλ¬ 
λουν όλες τις απαραίτητες προσπάθειες για την περαιτέρω 
ανάπτυξη τους. 

Υπό το πρίσμα των παραπάνω οι δύο πλευρές υπογράμμι¬ 
σαν την σημασία ταχείας προώθησης των διαδικασιών υπο¬ 
γραφής της ναυτιλιακής συμφωνίας που μονογραφήθηκε 
στον Πειραιά την 31 Μαρτίου 1994. 

Οι δύο πλευρές συμφώνησαν να διερευνήσουν την δυνα¬ 
τότητα δημιουργίας τακτικής πορθμειακής γραμμής Ελλά¬ 
δας - Ουκρανίας. Προς τον σκοπό αυτό οι δύο πλευρές συμ¬ 
φώνησαν να ενθαρρύνουν τους αρμόδιους φορείς να μελε¬ 
τήσουν το παραπάνω θέμα. 

Δ. Αεροπορικές μεταφορές. 

Οι δύο πλευρές συμφώνησαν ότι τα θέματα των αεροπο¬ 
ρικών μεταφορών θα τύχουν περαιτέρω επεξεργασίας με¬ 
ταξύ των αρμοδίων Υπουργείων Μεταφορών Ελλάδας και 
Ουκρανίας. 

Η ουκρανική πλευρά τόνισε ότι οι πτήσεις της εταιρίας 
ΑθΓοεννθθΙ απο και προς την Ελλάδα πρέπει να συνεχιστούν 
μέχρι τη διευθέτηση του ζητήματος στη συνάντηση των 
Υπουργών Μεταφορών Ελλάδας-Ουκρανίας. 

Το θέμα της αποφυγής διπλής φορολογίας των αεροπορι¬ 
κών κερδών θα διευθετηθεί μέσα στα πλαίσια της Σύμβασης 
για την Αποφυγή της Διπλής Φορολογίας του Εισοδήματος 
και του Κεφαλαίου (άρθρο 8), που οι δύο πλευρές προτεί¬ 
νουν στα αρμόδια κρατικά όργανα να υπογράφει σε σύντο¬ 
μο χρονικό διάστημα. 

6. ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΕΠΙΚΟΙΝΩΝΙΩΝ ΚΑΙ 
ΤΗΛΕΠΙΚΟΙΝΩΝΙΩΝ. 

Η Ομάδα Εργασίας αναγνώρισε ότι η συνεργασία στο το¬ 
μέα των επικοινωνιών αναπτύσσεται πολύ επιτυχημένα και οι 
πλευρές επιβεβαίωσαν το ενδιαφέρον για τη συνέχισή της. 
Ιδιαιτέρως η Ομάδα χαιρέτισε τη δραστηριότητα για υλο¬ 
ποίηση κοινών σχεδίων στον τομέα επικοινωνιών μεταξύ Ελ- 
ληνοουκρανικών επιχειρήσεων και συγκεκριμένα του δικτύ¬ 
ου ννΐΙ_Ι_ στο Νομό του Λβίβ (σχέδιο υΚΒΑΙΝΙΑΝ \Λ/ΑνΕ) και 
κατασκευής γραμμών οπτικών ινών(Β3Ρ008, ΚΑΡΟΒ,ΤΕΕ), 
στις οποίες συμμετέχει ο ελληνικός ΟΤΕ και η υΚΡΠΈΙΈ- 
ΟΟΜ καθώς και την επένδυση ύψους 15 εκατ. $ στην περιο¬ 
χή του Ντονιέτσκ με συμμετοχή ελληνικών εταιρειών. 

Τα δύο μέρη αφού παρουσίασαν εκατέρωθεν την κατά¬ 
σταση που επικρατεί στις χώρες τους στους τομείς των Τα¬ 
χυδρομείων και των Τηλεπικοινωνιών, εν όψει μάλιστα και 


των δυνατοτήτων που παρέχονται από την απελευθέρωση 
υπηρεσιών στους τομείς αυτούς συμφώνησαν να προωθη¬ 
θεί άμεσα η διαδικασία υπογραφής μιας νέας διμερούς συμ¬ 
φωνίας για συνεργασία στον τομέα των Ταχυδρομείων και 
Τηλεπικοινωνιών, προς το σκοπό της οποίας συναντήθηκαν 
στο Κίεβο στις 4-5 Ιουνίου 1999 υπηρεσιακοί παράγοντες 
των αρμοδίων φορέωντων δύο πλευρών. Στη συνάντηση αυ¬ 
τή, τα δύο μέρη συμφώνησαν επί ενός σχεδίου Συμφωνίας 
και δεσμεύτηκαν να το προωθήσουν για έγκριση και τελική 
υπογραφή δια μέσω της διπλωματικής οδού. 

Οι δύο πλευρές εξέφρασαν την ικανοποίησή τους για τη 
συνεργασία των οργανισμών τηλεπικοινωνιών των δύο 
χωρών. 

Χαιρέτισαν επίσης την υπογραφή της Συμφωνίας για την 
κατασκευή του Υποβρυχίου Καλωδίου Οπτικών Ινών της 
Μαύρης θάλασσας, στην οποία συμμετέχουν οι Οργανισμοί 
Τηλεπικονωνιώντων δύο χωρών και συμφώνησαν ότι πρέπει 
να καταβληθεί εκατέρωθεν κάθε δυνατή προσπάθεια για την 
ολοκλήρωση των απαραίτητων εργασιών ώστε να λειτουρ¬ 
γήσει το δίκτυο στο τέλος του 2000. 

Η ελληνική πλευρά ενημέρωσε ότι όσον αφορά τη δια¬ 
χείριση τηλεπικοινωνιακής κίνησης, ο ελληνικός Οργανι¬ 
σμός Τηλεπικοινωνιών θα μπορούσε να αποτελέσει τηλεπι¬ 
κοινωνιακό κόμβο για την Ουκρανία διεκπεραιώνοντας τη 
διεθνή τηλεφωνική κίνησή της (τερματική και διαβατική) και 
να καλύψει τις ανάγκες της για ΙηΙθίτίΘΐ, διασύνδεση με τα 
Ευρωπαϊκά Διαπανεπιστημιακά Δίκτυα, μεταφορά πακέτων 
δεδομένων, ϊιήιτίθ ΓθΙαγ κ.λ.π. 

Κατά τη συνεδρίαση οι πλευρές εξέτασαν τα θέματα προώ- 
θησηςτης υπογραφής Συμφωνίας για Συνεργασία στοντομέα 
ταχυδρομικών επικοινωνιών και τηλεπικοινωνιών μεταξύ Κρα¬ 
τικής Επιτροπής Επικοινωνιών και Πληροφορικής Ουκρανίας 
και Υπουργείου Μεταφορών - Επικοινωνιών Ελλάδος. 

7. ΣΥΝΕΡΓΑΣΙΑ ΣΤΟΝ ΤΡΑΠΕΖΙΚΟ ΚΑΙ 
ΧΡΗΜΑΤΟΠΙΣΤΩΤΙΚΟ ΤΟΜΕΑ. 

Οι δύο πλευρές συμφώνησαν ότι η χορήγηση στην Ου¬ 
κρανία πιστωτικής διευκόλυνσης απο την Ελλάδα ύψους 40 
εκατ. $ ΗΠΑ θα ενισχύσει και αυξήσει τις εμπορικές συναλ¬ 
λαγές των δύο χωρών και θα συμβάλλει στην αύξηση του 
όγκου εμπορίου και στην ανάπτυξη επενδυτικών σχεδίων. 

Για την υλοποίηση της πίστωσης η ουκρανική πλευρά δε¬ 
σμεύτηκε να απαντήσει αν θα αξιοποιήσειτη δυνατότητα αυ¬ 
τή μέχρι το τέλος του Σεπτεμβρίου 1999. 

Οι δύο πλευρές αναφέρθηκαν στο πρωτόκολλο πρόθεσης 
συνεργασίας που υπεγράφη το Μάρτιο 1998 μεταξύ των 
Ενώσεων τραπεζών των δύο χωρών. Στο πλαίσιο της συνερ¬ 
γασίας στον τραπεζικό τομέα η Ένωση Ελληνικών Τ ραπεζών 
διοργάνωσε εκπαιδευτικό σεμινάριο ανωτέρων τραπεζικών 
στελεχών της Ουκρανίας στην Αθήνα. Επίσης προτίθεται να 
προχωρήσει σε συνεργασία με την Ένωση Ουκρανικών Τ ρα¬ 
πεζών στα κατωτέρω: 

-Την προώθηση επαφών με χρηματοοικονομικούς οργανι¬ 
σμούς Τ ρίτων Χωρών. 

-Την ανταλλαγή πληροφόρησης σε τραπεζικά, οικονομικά 
και χρηματοοικονομικά θέματα. 

-Επιπλέον, την ανταλλαγή πληροφόρησης σχετικά με την 
ανάπτυξη της χρηματοοικονομικής αγοράς των δύο χωρών. 

-Την ανταλλαγή πληροφόρησης σχετικά με εκπαιδευτικά 
προγράμματα για τον τραπεζικό τομέα καθώς επίσης και με 
συστήματα εκπαίδευσης και βελτίωσης των γνώσεων και 
ικανοτήτων των τραπεζικών στελεχών. Ήδη η Ένωση Ελλη¬ 
νικών Τραπεζών οργάνωσε και πραγματοποίησε τον Ιούνιο 
1999 εκπαιδευτικά σεμινάρια για στελέχη του Ουκρανικού 
Τραπεζικού τομέα και έχει προγραμματίσει νέο σεμινάριο 
για τον Ιούλιο 1999. 

Οι δύο πλευρές εκτιμούν ως θετική την πρόταση Ελληνι¬ 
κών Τραπεζών για την ίδρυση και λειτουργία υποκαταστη¬ 
μάτων στην Ουκρανία και θα καταβάλουν κάθε προσπάθεια 
για την ίδρυσή τους. 

8. ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΕΝΕΡΓΕΙΑΣ. 

Οι πλευρές απέδωσαν ιδιαίτερη σημασία στη συνεργασία 
στον τομέα της ενέργειας και συμφώνησαν να αναπτύξουν 
συνεργασία στον τομέα της παραγωγής και των επενδύσε¬ 
ων. Επίσης θεωρούν σκόπιμη την ανταλλαγή εμπειριών λει¬ 
τουργίας ενεργειακών επιχειρήσεων στις συνθήκες αγοράς, 
όπως με την κατάρτιση στελεχών, διοργάνωση σεμιναρίων, 
ημερίδων κ.α. 

Η Ουκρανική πλευρά πρότεινε να εξεταστεί απο την Ελλά¬ 
δα η δυνατότητα προμήθειας ηλεκτρικής ενέργειας απο την 
Ουκρανία. 

Για την υλοποίηση αυτών οι δύο πλευρές θεωρούν σκόπι¬ 
μη τη διεξαγωγή συνομιλιών μεταξύ επιχειρήσεων και ιδρυ¬ 
μάτων του τομέα ενέργειας των δύο χωρών. 

9. ΣΥΝΕΡΓΑΣΙΑ ΣΤΟΝ ΤΟΜΕΑ ΤΟΥ ΤΟΥΡΙΣΜΟΥ 

Οι δύο πλευρές αναγνώρισαν ότι η συνεργασία τους στο 
τομέα του τουρισμού αναπτύσσεται με πολύ επιτυχία και 
επιβεβαίωσαν το ενδιαφέρον τους για την συνέχισή της. 

Η ουκρανική πλευρά ευχαρίστησε την ελληνική για το εκ¬ 
παιδευτικό πρόγραμμα προς τα στελέχη του Ουκρανικού 
τουρισμού που πραγματοποιήθηκε το 1997 και οι δύο πλευ¬ 
ρές συμφώνησαν να εξετάσουν την επανάληψη και διεύρυν¬ 
ση τέτοιων προγραμμάτων στο μέλλον. 

Η Ελληνική πλευρά ανέλαβε την φιλοξενία στην Ελλάδα 
τριών εμπειρογνωμόνων του τουριστικού τομέα της Ουκρα¬ 
νίας προκειμένου να ενημερωθούν σε τομείς που θα προτεί¬ 
νει η Ουκρανική πλευρά. 

Επίσης η Ελληνική πλευρά ανέλαβε να διοργανώσει η Σχο¬ 
λή Τουριστικών Επαγγελμάτων πρακτική εξάσκηση Ουκρα¬ 
νών σπουδαστών τουριστικών σχολών σε ελληνικά ξενοδο¬ 
χεία αφού πρώτα προηγηθεί δεκαπενθήμερο επιμορφωτικό 
σεμινάριο σε τεχνικά και επαγγελματικά θέματα (οργάνωση 
ξενοδοχείων, εστιατορίων, ποιότητα στον τουρισμό κ.λ.π.) 
καθώς και σε βασικές γνώσεις της ελληνικής γλώσσας. 

Οι δύο πλευρές συμφώνησαν να ενθαρρύνουν την συμμε¬ 
τοχή τους στις ετήσιες τουριστικές εκθέσεις που πραγματο¬ 
ποιούνται στο έδαφος των χωρώντους (π.χ. «Φιλοξενία» στη 
Θεσσαλονίκη και «Ουκρανία» στο Κίεβο). 

10. ΔΙΑΠΕΡΙΦΕΡΕΙΑΚΗ ΣΥΝΕΡΓΑΣΙΑ 

Κατά την Σύνοδο οι δύο πλευρές ανέλυσαν τη κατάσταση 
και τις προοπτικές της συνεργασίας σε διαπεριφερειακό 
επίπεδο. Η Ομάδα έδωσε σημασία στην ανάπτυξη συνεργα¬ 
σίας με τις περιοχές της Οδησσού, του Ντονιέτσκ και της 
Κριμαίας με την Ελλάδα. 

Οι δύο πλευρές σημείωσαν ότι στην περαιτέρω ανάπτυξη 
συνεργασίας του Νομού Οδησσού με την Ελλάδα θα πρέπει 
να έχει θετική επιρροή η λήψη απόφασης για ίδρυση στο Νο¬ 
μό Ελεύθερης Οικονομικής Ζώνης (ΕΟΖ) και προσέλκυση 
της ελληνικής πλευράς στη συμμετοχή στην ιδιωτικοποίηση. 
Ιδιαίτερη σημασία δίνεται στα σχέδια ανάπτυξης της μετα¬ 
φορικής υποδομήςτου Νομού και στις μεταφορικές σχέσεις 
με την Ελλάδα στα πλαίσια των Διευρωπάίκών Δικτύων VII 
και IX. 

Οι πλευρές εξέτασαν τη σκοπιμότητα να δραστηριοποιη¬ 
θεί η διαδικασία ίδρυσης στο Νομό επιχειρήσεων με συμμε¬ 
τοχή ελληνικού κεφαλαίου, κυρίως στους κάτωθι τομείς: 

• θαλάσσιες μεταφορές 

• αστικές συγκοινωνίες 

• επικοινωνίες 


• συντήρηση κοινοχρήστων χώρων 

• βιομηχανία τροφίμων 

• παραγωγή επίπλων 

• οικοδομικά υλικά 

• τουρισμός 

Επίσης οι πλευρές έχουν εξετάσειτο θέμα της διεύρυνσης 
της κοινής επενδυτικής δράσης σε περιφερειακό επίπεδο, 
ιδιαίτερα σε περιοχές που διαβιεί ελληνικό ομογενειακό 
στοιχείο, ιδίως: περιοχή ΘοηθΙεΚ (πόλεις Μαριούπολη, 
ΒθΓάίαηδΚ). 

Οι πλευρές επίσης έδωσαν προσοχή στην διεύρυνση των 
εμποροοικονομικών σχέσεων μεταξύ της περιοχής ΚΙΐ3Γΐ<ον 
και της Ελλάδας. 

Επιβεβαίωσαν επίσης τη θέλησή τους για στενή συνεργα¬ 
σία στα πλαίσια του Οργανισμού Συνεργασίας και της Τρά¬ 
πεζας Συνεργασίας και Ανάπτυξης Εύξεινου Πόντου. 

11. ΔΙΑΦΟΡΑ ΘΕΜΑΤΑ ΑΜΟΙΒΑΙΟΥ ΕΝΔΙΑΦΕΡΟΝΤΟΣ 

Α. ΠΡΟΓΡΑΜΜΑ ΤΑΟΙ3 - ΕΛΛΗΝΙΚΗ ΔΙΜΕΡΗΣ ΑΝΑΠΤΥ¬ 
ΞΙΑΚΗ ΣΥΝΕΡΓΑΣΙΑ ΠΡΟΣ ΤΗΝ ΟΥΚΡΑΝΙΑ. 

Η ελληνική πλευρά ανανέωσε το ενδιαφέρον για τη συμ¬ 
μετοχή ελληνικών εταιρειών και μελετητικών γραφείων σε 
προγράμματα και έργα του κανονισμού ΤΑΟΙ3 είτε απο μό¬ 
νες τους είτε και απο κοινού σε κοινοπραξία με Ουκρανικές 
εταιρείες, οι οποίες είναι επίσης επιλέξιμες για συμμετοχή 
στην υλοποίηση των έργων αυτών. Οι τομείς αυτοί αφορούν 
στην «Αναδιοργάνωση και Ανάπτυξη των Επιχειρήσεων» την 
«Ενέργεια», την «Προστασίατου Περιβάλλοντος», την «Ανά¬ 
πτυξη Ανθρώπινων Πόρων» την δημιουργία «Μικτών Επιχει¬ 
ρήσεων» κ.λ.π. 

Η ελληνική πλευρά ενημέρωσε επίσης για τις διευρυμένες 
δυνατότητες που υφίστανται για υλοποίηση προγραμμάτων 
και έργων με χρηματοδότηση από το Ελληνικό Πρόγραμμα 
διμερούς Αναπτυξιακής Συνεργασίας και Βοήθειας προς 
τρίτες χώρες που υλοποιείται από Ελληνικά υπουργεία και 
οργανισμούς του Δημοσίου Τομέα. 

Η ανάπτυξη των ανθρωπίνων πόρων κρατά πάντα πρω¬ 
τεύουσα θέση στη συνεργασία αυτή ενώ εφόσον υπάρξει εν¬ 
διαφέρον απο ουκρανικής πλευράς μπορούν να εξετασθούν 
για υλοποίηση και άλλα προγράμματα αμοιβαίου ενδιαφέ¬ 
ροντος. 

Βραχυχρόνια προγράμματα κατάρτισης μπορούν να περι- 
λάβουν σεμινάρια σε στελέχη του δημοσίου κυρίως αλλά και 
του ιδιωτικού τομέα σε θέματα διεθνούς εμπορίου, ιδιωτικο- 
ποιήσεων, συνεργασία στον τελωνειακό τομέα κ.λ.π. 

Η ουκρανική πλευρά θεωρεί την υλοποίηση τέτοιων προ¬ 
γραμμάτων για τους τομείς των μεταφορών και της ενέργει¬ 
ας ως μεγάλης προτεραιότητας και δήλωσε ότι θα ήταν ση¬ 
μαντικό να υλοποιηθούν άμεσα τέτοια προγράμματα. 

Β. Οι δύο πλευρές εξέφρασαντην επιθυμία στενής συνερ¬ 
γασίας με το Υπουργείο Βιομηχανικής Πολιτικής της Ου¬ 
κρανίας με τον Ελληνικό Οργανισμό Εξωτερικού Εμπορίου 
(ΗΕΡΟ) για την ανάπτυξη επιχειρηματικών συνεργασιών Ελ- 
λάδας-Ουκρανίαςτόσο στον τομέα των κοινών επενδύσεων 
όσο και στον εμπορικό τομέα με κάθε πρόσφορο μέσο. 

Γ. Οι πλευρές θεώρησαν απαραίτητο να συνεργασθούν 
στο θέμα ανταλλαγής οικοδομικών υλικών και τεχνολογίας 
και στο θέμα της οικοδόμησης διάφορων χώρων για διάφο¬ 
ρες χρήσεις. Η ουκρανική πλευρά τόνισε ότι υπάρχει ενδια¬ 
φέρον από ουκρανικές οικοδομικές επιχειρήσεις για συνερ¬ 
γασία με ελληνικές επιχειρήσεις, συγκεκριμένα στην κατα¬ 
σκευή του IX Διευρωπαϊκού Άξονα Ελσίνκι - Κίεβο - 
Αλεξανδρούπολη, όπως επίσης στην κατασκευή της οδικής 
αρτηρίας Αλεξανδρούπολη - Μπουργκάς - Κωνστάντζα - 
Οδησσός. 

Επίσης συμφώνησαν για την σύσταση μικτών εταιριών με 

αντικείμενο των τομέα των οικοδομικών υλικών και μηχανη¬ 
μάτων για κατασκευές. 

Δ. Οι δύο πλευρές χαιρέτισαν την πραγματοποίηση ελλη¬ 
νικής επιχειρηματικής αποστολής απο 4-7 Ιουλίου 1999 που 
οργανώθηκε απο το ΥΠΕΘΟ της Ελλάδας και που θα συμ¬ 
βάλλει στην περαιτέρω ανάπτυξη οικονομικής συνεργασίας 
μεταξύ των δύο χωρών. 

Ε. Οι δύο πλευρές έκριναν σκόπιμο να πραγματοποιηθεί η 
Σύνοδος της επόμενης Ομάδας Εργασίας το Α' Τρίμηνο του 
2000 στην Αθήνα. 

ΣΤ. Συντάχθηκε στο Κίεβο στις 6 Ιουλίου 1999 σε δύο πρω¬ 
τότυπα στη ελληνική και ουκρανική γλώσσα. Τα δύο κείμενα 
έχουν την ίδια ισχύ. 


Για την ελληνική πλευ ρά Για την ο υ κρανική πλευ ρά 


ΣΤΕΦΑΝΟΣ ΑΥΓΟΥΛΕΑΣ 
ΓΕΝΙΚΟΣ ΓΡΑΜΜΑΤΕΑΣ 
ΔΙΕΘΝΩΝ ΟΙΚΟΝΟΜΙΚΩΝ 
ΣΧΕΣΕΩΝ Τ0ΥΥΠ0ΥΡΓΕΙ0Υ 
ΕΘΝΙΚΗΣ ΟΙΚΟΝΟΜΙΑΣ 


Αοιθ. Φ. 0544/2/ΑΣ 790/Μ. 5181 


ΙΕΟΝΙΩ ΚΟδΤυΟΗΕΝΚΟ 
ΑΝΑΠΛΗΡΩΤΗΣΥΠΟΥΡΓΟΣ 
ΜΕΤΑΦΟΡΩΝ 
ΤΗΣ ΟΥΚΡΑΝΙΑΣ 

Έγκριση του Πρωτοκόλλου της Συνδιάσκεψης της Μικτής 
Ελληνο-ουκρανικής Επιτροπής για θέματα διεθνών οδι¬ 
κών εμπορευματικών και επιβατικών μεταφορών (Κίεβο, 
29.9.2000). 


ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπ’ όψη τις διατάξεις: 

1. Της Συμφωνίας για τις διεθνείς οδικές επιβατικές και 
εμπορευματικές μεταφορές μεταξύ των Κυβερνήσεων της 
Ελληνικής Δημοκρατίας και της Ουκρανίας, που υπογράφη- 
κε στην Αθήνα στις 11 Νοεμβρίου 1996 και κυρώθηκε με τον 
υπ’ αριθ. 2506/1997 νόμο που δημοσιεύθηκε στο υπ’αριθ. 
119 Φύλλο της Εφημερίδος Κυβερνήσεως τεύχος Α' της 16 
Ιουνίου 1997. 

2. Το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
της Συνδιάσκεψης της Μικτής Ελληνο-ουκρανικής Επιτρο¬ 
πής για θέματα διεθνών οδικών εμπορευματικών και επιβα¬ 
τικών μεταφορών που υπογράφηκε στο Κίεβο στις 29 Σε¬ 
πτεμβρίου 2000 του οποίου το κείμενο σε πρωτότυπο στην 
ελληνική γλώσσα έχει ως εξής: 

Αθήνα, 11 Δεκεμβρίου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. Α. ΠΑΠΑΝΔΡΕΟΥ ΧΡΙΣΤΟΣ ΒΕΡΕΛΗΣ 


ΠΡΩΤΟΚΟΛΛΟ 

Της Συνδιάσκεψης της Μικτής Έλληνο-Ουκρανικής Επιτρο¬ 
πής για θέματα διεθνών οδικών εμπορευματικών και επι¬ 
βατικών μεταφορών. 

Σύμφωνα με το άρθρο 14της Διακυβερνητικής Συμφωνίας 
μεταξύ Ελλάδας-Ουκρανίας για διεθνείς οδικές εμπορευ¬ 
ματικές και επιβατικές μεταφορές, η οποία υπεγράφη στις 
11 Νοεμβρίου του 1996 στην Αθήνα, από 25 έως 29 Σεπτεμ¬ 
βρίου 2000 στο Κίεβο διεξήχθη η Συνδιάσκεψη της Μικτής 
Έλληνο-Ουκρανικής Επιτροπής για θέματα διεθνών οδικών 
εμπορευματικών και επιβατικών μεταφορών. 

Η σύνθεση των δύο αντιπροσωπειών επισυνάπτεται. 


Οι δύο αντιπροσωπείες συμφώνησαν για την παρακάτω 
ημερησία διάταξη: 

1. Ανταλλαγή πληροφοριών για την ανάπτυξη των διεθνών 
οδικών μεταφορών μεταξύ της Ουκρανίας και της Ελλάδας. 

2. Καθορισμός του αριθμού αδειών, που κρίνεται αναγκαί¬ 
ος για διεθνείς εμπορευματικές μεταφορές για το έτος 2000 
και για το έτος 2001. 

3. Επιβατικές μεταφορές 

4. Άλλα θέματα. 

Κατά τη διάρκεια της συνδιάσκεψης, τέθηκαν τα παρακά¬ 
τω θέματα και δόθηκαν οι ακόλουθες διευκρινήσεις: 

Αναφερόμενοι στο 1): 

Η Ουκρανική αντιπροσωπεία ενημέρωσε την Ελληνική 
αντιπροσωπεία, ότι η Ουκρανική πλευρά έχει διεκπεραιώσει 
όλες τις απαραίτητες εσωτερικές διαδικασίες για την κύρω¬ 
ση της Διακυβερνητικής Συμφωνίας μεταξύ Ελλάδας-Ου¬ 
κρανίας για διεθνείς οδικές εμπορευματικές και επιβατικές 
μεταφορές, και ότι στις 10 Φεβρουάριου του 2000 το Ου¬ 
κρανικό Κοινοβούλιο υπερψήφισε τον Νόμο της Ουκρανίας 
«Για την κύρωση της Διακυβερνητικής Συμφωνίας μεταξύ 
Ελλάδας-Ουκρανίας για διεθνείς οδικές εμπορευματικές 
και επιβατικές μεταφορές». 

Οι δύο αντιπροσωπείες επεσήμαναν ότι η Διακυβερνητική 
Συμφωνία μεταξύ Ελλάδας-Ουκρανίας για διεθνείς οδικές 
εμπορευματικές και επιβατικές μεταφορές διέπεται από αρ¬ 
χές της Ευρωπαϊκής Κοινότητας, ένα ενεργό μέλος της 
οποίας είναι και η Ελληνική Δημοκρατία. 

Η κύρωση της ανωτέρω Συμφωνίας θα παρέξειτη δυνατό¬ 
τητα για την περαιτέρω ανάπτυξη των διεθνών οδικών εμπο¬ 
ρευματικών και επιβατικών μεταφορών μεταξύ της Ουκρα¬ 
νίας και της Ελλάδας, καθώς επίσης των τράνζιτ μεταφορών 
διαμέσου των επικρατειών των δύο χωρών. 

Η Ουκρανική αντιπροσωπεία πληροφόρησε την Ελληνική 
σχετικά με υπάρχοντα στατιστικά στοιχεία για τις μεταφο¬ 
ρές οι οποίες εκτελέσθηκαν από Έλληνες και Ουκρανούς 
μεταφορείς από την ημέρα υπογραφής της Συμφωνίας και 
έως σήμερα. 

Οι δύο αντιπροσωπείες εξέφρασαν την ανησυχία τους για 
το γεγονός ότι το τελευταίο χρονικό διάστημα παρατηρείται 
μία μείωση του αριθμού εμπορευματικών μεταφορών, που 
πραγματοποιούνται από Έλληνες μεταφορείς προς την Ου¬ 
κρανία και τράνζιτ διαμέσου της Ουκρανικής επικράτειας, 
καθώς επίσης σημείωσαν ότι ο αριθμός εμπορευματικών με¬ 
ταφορών, που εκτελούνται από Ουκρανούς μεταφορείς 
προς την Ελλάδα και τράνζιτ διαμέσου της Ελληνικής επι¬ 
κράτειας, παρουσιάζει αύξηση. 

Οι δύο πλευρές συμφώνησαν ότι η συνεργασία μεταξύ της 
Ουκρανίας και της Ελληνικής Δημοκρατίας στον τομέα οδι¬ 
κών μεταφορών θα παρέξει τόσον στους Ουκρανούς, όσον 
και στους Έλληνες μεταφορείς τη δυνατότητα να έχουν 
ενεργό συμμετοχή στην Ευρωπαϊκή αγορά μεταφορών. 

Οι δύο αντιπροσωπείες συζήτησαν τα προβλήματα τα 
οποία αποτελούν εμπόδια για την περαιτέρω ανάπτυξη των 
οδικών μεταφορών. 

1. Η Ελληνική αντιπροσωπεία επεσήμανε ότι στην Ουκρα¬ 
νία ισχύει ένα μειωμένο ανώτατο όριο για το μικτό βάρος 
φορτηγών (36 τόνοι στην Ουκρανία και 40 τόνοι στην Ελλά¬ 
δα), γεγονός το οποίο δημιουργεί άνισες συνθήκες για εκτέ¬ 
λεση διεθνών μεταφορών, και, ως αποτέλεσμα, προκαλείτην 
επιβάρυνση των Ελλήνων μεταφορέων με πρόσθετα τέλη για 
υπέρβαση επιτρεπόμενου ορίου βάρους και διαστάσεων. 

Η Ουκρανική αντιπροσωπεία ενημέρωσε ότι στις 18 Αυ- 
γούστου 1999 απάτην Ουκρανική Κυβέρνηση λήφθηκε η Κυ¬ 
βερνητική Απόφαση υπ’ αριθμόν 1513 «Για αλλαγές στην Κυ¬ 
βερνητική απόφαση υπ’ αριθμόν 1034 από 15 Ιουνίου 1999 
«Για διακανονισμό είσπραξης τελών σε Σημεία Ελέγχου της 
διέλευσης Κρατικών Συνόρων». 

Η ανωτέρω απόφαση προβλέπει ότι το ανώτατο όριο του 
μικτού βάρους φορτηγών που ανήκουν σε Ουκρανούς ή ξέ¬ 
νους μεταφορείς ορίζεται ως 38 τόνοι καιτο πρόσθετο τέλος 
για υπέρβαση ορίου βάρους εισπράττεται για φορτηγά βά¬ 
ρους άνω των 38 τόνων. 

2. Η Ελληνική αντιπροσωπεία επεσήμανε ότι στην Ουκρα¬ 
νία εισπράττονται φόροι και τέλη διαφόρων ειδών, τα οποία 
αποτελούν εμπόδια για την πραγματοποίηση από Έλληνες 
μεταφορείς των οδικών μεταφορών προς την Ουκρανία και 
των τράνζιτ οδικών μεταφορών διαμέσου της Ουκρανικής 
επικράτειας, τόνισε δε συγχρόνως, ότι η Ελληνική πλευρά 
δεν είναι ενημερωμένη σχετικά με αυτό το θέμα. 

Η Ουκρανική αντιπροσωπεία ενημέρωσε την Ελληνική 
αντιπροσωπεία ότι, σε εκτέλεση του Διατάγματος του Προ¬ 
έδρου της Ουκρανίας Λ. Κούτσμα υπ’ αριθμόν 799 από 
20.7.1998 «Για διακανονισμό είσπραξης τελών σε Σημεία 
ελέγχου της διέλευσης των Κρατικών Συνόρων», λήφθηκε 
απότην Κυβέρνηση της Ουκρανίας η Κυβερνητική Απόφαση 
υπ’ αριθμόν 1034 από 15 Ιουνίου 1999 «Για διακανονισμό εί¬ 
σπραξης τελών σε Σημεία ελέγχου της διέλευσης των Κρα¬ 
τικών Συνόρων». 

Η ανωτέρω Απόφαση προβλέπει 4 είδη ελέγχου (οικολογι¬ 
κό, κτηνιατρικό, φυτο-υγειονομικό και ραδιολογικόέλεγχο), 
τα οποία διεξάγονται σε Σημεία Εισόδου - Εξόδου των Κρα¬ 
τικών Συνόρων και για τα οποία εισπράττεται αντίστοιχο τέ¬ 
λος, το μέγεθος του οποίου ορίζεται από τις διατάξεις της 
ίδιας Απόφασης. 

Επιπλέον δε, από τις διατάξεις της ιδίας προαναφερθεί- 
σας Απόφασης προβλέπεται καταβολή από τους Ουκρα¬ 
νούς και ξένους μεταφορείς τελών διέλευσης διαμέσου του 
οδικού δικτύου της Ουκρανίας. 

Επειδή το άρθρο 16 της Διακυβερνητικής Συμφωνίας με¬ 
ταξύ Ελλάδας-Ουκρανίας για διεθνείς οδικές εμπορευματι- 
κές και επιβατικές μεταφορές προβλέπει την αμοιβαία ισά¬ 
ριθμη απαλλαγή των μεταφορέων από τέλη χρήσεως των 
αντίστοιχων οδικών δικτύων, οι Έλληνες μεταφορείς απαλ¬ 
λάσσονται από τα τέλη χρήσεως οδικού δικτύου Ουκρανίας. 

Η κύρωση από το Ουκρανικό Κοινοβούλιο της Διακυβερ¬ 
νητικής Συμφωνίας μεταξύ Ελλάδας-Ουκρανίας για διεθνείς 
οδικές εμπορευματικές και επιβατικές μεταφορές, κατέστη¬ 
σε δυνατό να απαλλαχθούν οι Έλληνες μεταφορείς επίσης 
από την καταβολή τελών διέλευσης των οχημάτων, κατευ- 
θυνόμενων προς το εξωτερικό, διαμέσου των συνοριακών 
περιοχών (τοπικά τέλη), όπως ορίζονται από τον Νόμο της 
Ουκρανίας «Για αλλαγές στο Νόμο της Ουκρανίας «Για το 
Σύστημα Φορολογήσεως» από 18.02.97. 

3. Η Ελληνική αντιπροσωπεία επεσήμανε, ότι οι διεθνείς 
τράνζιτ εμπορευματικές μεταφορές, οι οποίες εκτελούνται 
από Έλληνες μεταφορείς διαμέσου της επικράτειας της Ου¬ 
κρανίας, επιβαρύνονται με ανάτον κωδικό τέλη για σύνταξη 
της τελωνειακής δήλωσης. 

Η Ουκρανική αντιπροσωπεία ενημέρωσε, ότι, σύμφωνα με 
την ισχύουσα εθνική νομοθεσία, όντως προβλέπεται κατα¬ 
βολή τέλους για την σύνταξη της τράνζιτ τελωνειακής δή¬ 
λωσης, το οποίο ανέρχεται σε 15δολ. ΗΠΑ (10 δολ. ΗΠΑγια 
το κύριο φύλλο, και 5 δολ. ΗΠΑ για το πρόσθετο φύλλο). 
Όλες οι άλλες πληρωμές, οι οποίες υπερβαίνουν τα προα- 
ναφερθέντα ποσά και οι οποίες καταβάλλονται από Έλληνες 
μεταφορείς, αποτελούν πληρωμή σε εκτελωνιστή για τη συ¬ 
μπλήρωση της τράνζιτ τελωνειακής δήλωσης. 

Η Τελωνειακή Υπηρεσία της Ουκρανίας προγραμματίζει 
έως το τέλος του τρέχοντος έτους να εφοδιασθούν τα Ση¬ 
μεία Εισόδου/Εξόδου στα Κρατικά Σύνορα με ενιαίο δίκτυο 
Η/Υ, και να αρθεί πλέον η υποχρεωτική συμπλήρωση της 
τράνζιτ τελωνειακής δήλωσης. 

5. Η Ελληνική αντιπροσωπεία τόνισε, ότι υπάρχουν περι¬ 


στατικά, τα οποία δεν είναι μεμονωμένα, όπου στην Ουκρα¬ 
νική επικράτεια οι ξένοι μεταφορείς αναγκάζονται από την 
Τροχαία να σταματήσουν για διεξαγωγή ελέγχου. 

Η ουκρανική αντιπροσωπεία πληροφόρησε την Ελληνική 
αντιπροσωπεία, ότι κατά το έτος 1999 στην Ουκρανία έπαυ¬ 
σαν να λειτουργούν οι περισσότεροι Μόνιμοι Σταθμοί Τρο¬ 
χαίας για Έλεγχο Οδικής Κυκλοφορίας και έχει δημιουργη- 
θεί Υπηρεσία Τροχαίας Περιπολίας, ο σκοπός της οποίας εί¬ 
ναι παροχή βοήθειας σε έκτακτες καταστάσεις. Όμως, 
ακόμη υπάρχουν και ορισμένα περιστατικά της αδικαιολόγη¬ 
της διεξαγωγής ελέγχου από την Τ ροχαία. 

Οι δύο αντιπροσωπείες συμφώνησαν ότι είναι αναγκαίο να 
καταβληθούν προσπάθειες για την περαιτέρω ανάπτυξη του 
εμπορίου και των διμερών σχέσεων μεταξύ των δύο χωρών 
στον τομέα οδικών μεταφορών. 

Η Ελληνική αντιπροσωπεία πρότεινε να ενημερώσει την 
Ουκρανική πλευρά σχετικά με το σύστημα οδικών μεταφο¬ 
ρών στην Ελλάδα και στην Ευρωπαϊκή Κοινότητα, του ισχύο- 
ντος στην Ευρωπαϊκή Κοινότητα νομοθετικού πλαισίου για 
οδικές μεταφορές, των σχετικών με οδικές μεταφορές προ¬ 
βλημάτων που είχε αντιμετωπίσει η Ελληνική Δημοκρατία 
κατά την ένταξη της στην Ευρωπαϊκή Ένωση, καθώς επίσης 
και για τις λύσεις που δόθηκαν στα προβλήματα αυτά, και, 
για το σκοπό αυτό, προσκάλεσε Ουκρανούς εμπειρογνώμο¬ 
νες να επισκεφθούν την Ελλάδα, εφόσον καθορισθούν πρώ¬ 
τα με αμοιβαία συμφωνία ημερομηνίες για διεξαγωγή αυτής 
της συνάντησης. 

Αναφερόμενοι στο 2): 

Οι δύο αντιπροσωπείες σημείωσαν, ότι για τις εμπορευ¬ 
ματικές μεταφορές για το έτος 2000 είχε κιόλας πραγματο¬ 
ποιηθεί η ανταλλαγή των 1150 αδειών ενιαίου εντύπου, που 
να ισχύουν δηλ. για τράνζιτ και διμερείς μεταφορές. 

Οι δύο αντιπροσωπείες επεσήμαναν, ότι ο ανωτέρω αριθ¬ 
μός αδειών επαρκεί για τις ανάγκες και των δύο πλευρών για 
πραγματοποίηση των εμπορευματικών μεταφορών, κατά το 
έτος 2000. 

Επιπλέον οι δύο αντιπροσωπείες σημείωσαν, ότι για τις 
εμπορευματικές μεταφορές προς και από τρίτες χώρες για 
το έτος 2000 είχε κιόλας πραγματοποιηθεί η ανταλλαγή των 
40 αδειών. 

Αναφερόμενη στα προηγουμένως συμφωνηθέντα, όπως 
διατυπώθηκαν στο Πρωτόκολλο συνομιλιών από 10-12 
Μαρτίου 1998, η Ουκρανική αντιπροσωπεία εξέφρασε την 
επιθυμία προς την Ελληνική αντιπροσωπεία να αυξηθεί ο 
αριθμός αδειών για εμπορευματικές μεταφορές προς και 
από τρίτες χώρες για το έτος 2000. 

Η Ελληνική αντιπροσωπεία συμφώνησε να αυξηθεί ο αριθ¬ 
μός των εν λόγω αδειών για το έτος 2000 έως 55 άδειες. 

Για το έτος 2001 οι δύο αντιπροσωπείες συμφώνησαν τα 
παρακάτω: 

1. Να ανταλλάξουν από 1150 άδειες ενιαίου εντύπου. 

Επιπλέον οι δύο αντιπροσωπείες συμφώνησαν, ότι, σε πε¬ 
ρίπτωση ανάγκης και κατόπιν αιτήματος της μίας πλευράς, θα 
χορηγείται πρόσθετα αναγκαίος αριθμός αδειών ενιαίου 
εντύπου, σύμφωνα με την Παράγραφο 2 του άρθρου 10 της 
Διακυβερνητικής Συμφωνίας μεταξύ Ελλάδας-Ουκρανίας για 
διεθνείς οδικές εμπορευματικές και επιβατικές μεταφορές. 

2. Να ανταλλάξουν 55 άδειες για εμπορευματικές μετα¬ 
φορές προς και από τρίτες χώρες. 

Η Ουκρανική αντιπροσωπείαπαρακάλεσε όπως εξετασθεί 
από τη Ελληνική αντιπροσωπεία η δυνατότητα της επιπλέον 
αύξησης επί εντρίτοντου αριθμού αδειών για εμπορευματι¬ 
κές μεταφορές προς και από τρίτες χώρες για το έτος 2001, 
αναλόγως με τα αποτελέσματα του Α' εξαμήνου του 2001. 

Η δε Ελληνική αντιπροσωπεία πρότεινε, να εξετασθεί το 
θέμα της αύξησης αριθμού των εν λόγω αδειών στην επόμε- 

νη συνδιάσκεψη της Μικτής Επιτροπής, εφόσον δημιουργη- 
θούν ευνοϊκότερες συνθήκες για Έλληνες μεταφορείς στην 
επικράτεια της Ουκρανίας. 

Σύμφωνα με το άρθρο 16της Διακυβερνητικής Συμφωνίας 
μεταξύ Ελλάδας-Ουκρανίας για διεθνείς οδικές εμπορευ- 
ματικές και επιβατικές μεταφορές, όλες οι ανωτέρω άδειες 
για εμπορευματικές μεταφορές απαλλάσσονται από τέλη 
χρήσεως οδικών δικτύων. 

Αναφερόμενοι στο 3): 

Οι δύο αντιπροσωπείες επιβεβαίωσαν την βούλησή τους 
για την ανάπτυξη τακτικών λεωφορειακών μεταφορών μετα¬ 
ξύ των δύο χωρών σύμφωνα με τις διατάξεις του Άρθρου 6 
της Διακυβερνητικής Συμφωνίας μεταξύ Ελλάδας-Ουκρα¬ 
νίας για διεθνείς οδικές εμπορευματικές και επιβατικές με¬ 
ταφορές. 

Αιτήσεις των μεταφορέων των δύο χωρών θα εξετάζονται, 
όπως και στο παρελθόν, σύμφωνα με τις διατάξεις αυτές. 

Οι δύο αντιπροσωπείες συμφώνησαν στην επόμενη συνά¬ 
ντηση των Αθηνών να καθορίσουν τους όρους διεξαγωγής 
τακτικών λεωφορειακών γραμμών σύμφωνα με την Παρά¬ 
γραφο 3 του άρθρου 4 της Συμφωνίας. 

Οι δύο αντιπροσωπείες επεσήμαναν ότι σήμερα σχεδόν 
δεν υφίστανται προβλήματα όσον αφορά τις έκτακτες επι¬ 
βατικές μεταφορές μεταξύ Ελλάδος - Ουκρανίας, πραγμα¬ 
τοποιούμενες από μεταφορείς των δύο χωρών. 

Σε εκτέλεση της Παραγράφου 6 του άρθρου 5 της Διακυ¬ 
βερνητικής Συμφωνίας μεταξύ Ελλάδας-Ουκρανίας για διε¬ 
θνείς οδικές εμπορευματικές και επιβατικές μεταφορές, οι 
δύο αντιπροσωπείες συμφώνησαν να ανταλλάξουν από 100 
άδειες για έκτακτες επιβατικές μεταφορές για το έτος 2001. 

Οι αντιπροσωπείες συμφώνησαν, ότι θα ασκούν εποπτεία 
των δραστηριοτήτων των μεταφορέων, στους οποίους θα χο¬ 
ρηγούνται άδειες για έκτακτες επιβατικές μεταφορές, όσον 
αφορά την συμμόρφωσή τους με τις διατάξεις της Διακυβερ¬ 
νητικής Συμφωνίας μεταξύ Ελλάδας-Ουκρανίας για διεθνείς 
οδικές εμπορευματικές και επιβατικές μεταφορές και με άλλες 
διεθνείς συμφωνίες. 

Οι δύο αντιπροσωπείες τόνισαν, ότι είναι αναγκαία η ανά¬ 
πτυξη των επιβατικών μεταφορών μεταξύ των δύο χωρών, 
και συμφώνησαν να λαμβάνουν απαραίτητα μέτρα για την 
περαιτέρω βελτίωση τους. 

Αναφερόμενοι στο 4): 

Η Ουκρανική αντιπροσωπεία παρέδωσε στην Ελληνική 
αντιπροσωπεία πληροφοριακό υλικό σχετικά με τους όρους 
μεταφοράς διαμέσου της Ουκρανικής επικράτειας των φορ¬ 
τίων μεγάλου βάρους ή διαστάσεων και των επικίνδυνων 
φορτίων, καθώς επίσης σχετικά με την καταβολή τελών χρή¬ 
σεως οδικού δικτύου Ουκρανίας από ξένους μεταφορείς, τα 
οχήματα των οποίων υπερβαίνουν τα προβλεπόμενα όρια 
βάρους ή διαστάσεων. 

Οι αντιπροσωπείες συμφώνησαν να ενημερώνουν η μία 
την άλλη για αλλαγές στις εθνικές τους νομοθεσίες και για 
λήψη νέων αποφάσεων στον τομέα διεθνών οδικών μεταφο¬ 
ρών στις δύο χώρες. 

Για επίσπευση της επίλυσης επειγόντων προβλημάτων και 
θεμάτων εργασίας, οι δύο αντιπροσωπείες αντάλλαξαν δι¬ 
ευθύνσεις και αριθμούς τηλεφώνων: 

1. Στην Ουκρανία: 

Κρατική Διεύθυνση Οδικών Μεταφορών 

Ουκρανία, 03650, ΜΣΠ, Κίεβο -150 

οδ. Γκόρκογο, 51 

- Τηλ./ί3Χ + (044) 227-2656 

- Τηλ. + (044) 264-2896. 

Ουκρανική Κρατική Εταιρεία «ΙΙΚΒΙΝΤΕΒΑυΤΟδΕΒνίΟΕ» 


- Τμήμα Συνοριακού Ελέγχου 

-Τηλ./Ϊ3Χ +(044) 264-80-62 

-Τηλ. +(044) 264-28-96 

- Τμήμα Ειδικών Μεταφορών 

-Τηλ./ί3Χ +(044) 264-5923, 265-2893 

Ομοσπονδία Διεθνών Οδικών Μεταφορέων Ουκρανίας 

- Τμήμα Πληροφοριών 

-Τηλ. + (044) 201-5339, 201-5342 

2. Στην Ελληνική Δημοκρατία: 

Διεύθυνση Εμπορευματικών Μεταφορών 

- Αναστάσεως 2, Π απάγου, 10191, Αθήνα 

-Τηλ. + 003(01) 6508812, 6508510 6508475 Ρ3Χ. + 003(01) 
6508491 

Διεύθυνση Επιβατικών Μεταφορών 

- Αναστάσεως 2, Παπάγου, 10191, Αθήνα 

- Τηλ. + 003(01) 6508867, 6508431,6508458 

-Ρ3Χ. +003(01)6508451 

Ρ1 Ελληνική αντιπροσωπεία προσκάλεσετην Ουκρανική να 
επισκεφθεί την Αθήνα για διεξαγωγή της επόμενης συνδιά¬ 
σκεψης της Μικτής Επιτροπής το 2001. 

ΡΙ Ουκρανική πλευρά εξέφρασε την ευγνωμοσύνη της 
προς την Ελληνική πλευρά για την φιλόξενη πρόσκληση, η 
οποία έγινε ευχαρίστως δεκτή. 

Οι συνομιλίες διεξήχθησαν σε φιλική και δημιουργική 
ατμόσφαιρα, στο πνεύμα αλληλοσεβασμού και αμοιβαίας 
κατανόησης. 

Το παρόν πρωτόκολλο συνάφθηκε στο Κίεβο, στις 29 Σε¬ 
πτεμβρίου του έτους 2000. 

Εκ μέρους της Ουκρανικής Εκ μέρους της Ελληνικής 
αντιπροσωπείας αντιπροσωπείας. 

I. Γκουμπά I. Τσακαλάκης 


ΣΥΝΘΕΣΗ) της Ουκρανικής αντιπροσωπείας 

- Λεονίντ Ντόκιλ - Διευθυντής Κρατικής Διεύθυνσης Οδι¬ 
κών Μεταφορών, Πρόεδρος της Αντιπροσωπείας. 

- Ιβάν Γ κουμπά - Α' Υποδιευθυντής Διεύθυνσης Οδικών Με¬ 
ταφορών. 

- Ανατόλιυ Τκατσένκο - Τμηματάρχης Διεθνών Σχέσεων και 
Οργάνωσης Διεθνών Μεταφορών της Κρατικής Διεύθυνσης 
Οδικών Μεταφορών. 

- Στανισλάβ Μπέντικ - κύριος εμπειρογνώμων (ιηβίη 
ΘχρθΓΐ) του Τμήματος Διεθνών Σχέσεων και Οργάνωσης Διε¬ 
θνών Μεταφορών της Κρατικής Διεύθυνσης Οδικών Μετα¬ 
φορών. 

- Ανζελίκα Παϊμούρζινα - εμπειρογνώμων (Ιθβάίης θχροά) 
του Τμήματος Διεθνών Σχέσεων και Οργάνωσης Διεθνών 
Μεταφορώντης Κρατικής Διεύθυνσης Οδικών Μεταφορών. 

- Βαλεντίν Κόδρουλ - Τμηματάρχης Εμπορευματικών Με¬ 
ταφορών της Ομοσπονδίας Διεθνών Οδικών Μεταφορέων 
Ουκρανίας. 

ΣΥΝΘΕΣΗ της Ελληνικής αντιπροσωπείας 

- Ιωάννης Τσακαλάκης - Επίτιμος Γενικός Διευθυντής του 
Υπουργείου Μεταφορών και Επικοινωνιών, Πρόεδρος της 
Αντιπροσωπείας. 

- Βασίλης Καλλιβωκάς - Διευθυντής Εμπορευματικών Με¬ 
ταφορών του Υπουργείου Μεταφορών και Επικοινωνιών. 

- Σοφία Δασούλα - Εκπρόσωπος της Διεύθυνσης Επιβατι¬ 
κών Μεταφορών. 

- Περικλής Δαβανέλλος - Εμπορικός Ακόλουθος της Πρε¬ 
σβείας της Ελληνικής Δημοκρατίας στην Ουκρανία. 

- Μαξίμ Βασίλιεβ - Διερμηνέας. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




